**Delir**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aş fi o floare,

aş dori să fiu albastră,

să pot atinge cerul nesfârşit

şi să grăiesc asemeni Luceafărului clasic,

că totuşi este trist în lumea din zenit.

De-aş fi o apă,

murmur aş sorbi din unda

ce leagănă o barcă în aval

pe luciul lacului cu nuferi,

când luna-i martoră a vechiului salcâm opal.

De-aş fi secunda

ce-a trecut prin moarte,

ca să renască-n cugetarea radioasă,

aş osândi pe Demiurg de-a pururi

să ardă blând în a singurătăţii rază.

De aş fi muza

izvorâtă zilnic din lacrimale fantezii,

aş decupa din paradigme sugestive,

în lasere de gânduri şi pagini înnegrite,

doar o imagine:

Poetul în delir.